fi en fi en fi fi fi fi en fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en wuu fi fi fi en en fi en fi fi fi ru fi nb fi fi fi fi de fi fi fi fi fi fi fi fi fi fi en fi fi fi fi fi fi fi fi fi it fi fi fi fi fi fi fi fi fi it fi fi fi fi fi fi lt fi fi fi fi fi fi it fi fi fi fi fi fi fi en fi fi fi fi fi en fi fi it fi fi de fi fi fi fi fi fi fi fi en fi fi fi fi fi fi fi es fi fi fi fi fi fi fi fi es fi fi fi de fi fi fi fi fi fi en fi fi en fi fi fi fi fi fi fi fr fi fi fi fi fi fi fi fi fi es fi fi fi fi fi fi nb fi ru fi fi fi fi fi fi fi fi fi fi fi fi fi fi fi es es en es fi fi
Aihe: Mankkaan kaatopaikka - Golfpiste.com
27.9.–4.10. - Live Scoring - Seuraa suomalaisten menestystä
DP World TourAlfred Dunhill Links ChampionshipTapio Pulkkanen, Kalle Samooja, Sami VälimäkiPGA TourSanderson Farms ChampionshipChallenge TourHopps Open de ProvenceRoope Kakko, Oliver Lindell
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
Etusivu › Foorumit › Yleistä › Mankkaan kaatopaikka
Esillä 25 viestiä, 51 - 75 (kaikkiaan 280)
25.2.2005 16:56:00 #358991 Ilmoita asiaton viesti
Loistavaa toimintaa, tässä on minusta oikea strategia, lähdetään osoittamaan että on olemassa iso joukko ihmisiä, äänestäjiä ja vaikuttajia, jotka haluavat jättömaat ja risukot jalostettavaksi kaikkien käyttöön.
Todella kannattaisi keerrtoa, että talvella golfkentät ovat lositavia paikkoja sunnuntaihiihtäjille ja muule talviulkoilulle.
Itse nimeäni vielä laittanut, kun ymmärsin asian niin, että juttu koskee espoolaisia? En ole ihan varmaa tykkäävätkö espoolaiset päättäjät, jos ulkokuntalaiset puuttuvat heidän sisäisiin asioihinsa.
Häpeällistä, että liitto ei ole luonut mitään tämänsuuntaisia strategioita, vaikuttamiskeinoja- ja ohjeita.
Olisi Mikolle ja Kaleville oikea näytön paikka.
Tärkeintä on, ettei anneta enemmistöä terrorisoiville ammattivalittajille aloitetta käsiin.
26.2.2005 13:49:00 #358994 Ilmoita asiaton viesti
Kuule Ritari nimilistaa kerätään lähiseutujen asukkaista joten siitä vaan nimeä listaan.
Kyllä Hesa, Grani ja Kirkkonummikin kuuluu minun
mielestäni lähiseutuun ja Mankkaan golfkentälle tulee varmasti osakkeenostajia ja GF pelaajia näiltä
Olet ihan oikeassa siinä että kun liitossa on nämä
uudet luudat niin kyllähän niillä pitäisi lakaista.
Olis muuten kiva tietää onko nää luudat edes vielä
26.2.2005 17:35:00 #358995 Ilmoita asiaton viesti
Juuri näin pitää menetellä. Itseasiassa voisi vielä enemmän korostaa sitä että kenttähankkeen myöstä toteutuu viheralueen palvelut muillekin kuin golfareille. Jos kaikki pitäisi maksaa kaupungin verorahoista, niin kaatopaikka jäisi ennalleen vielä seuraavallekin vuosituhannelle. Raha on hyvä konsultti tällaisissa hankkeissa.
Toisaalta on selvää että vasemmisto ja erityisesti vihreät tulevat kaikin voimin vastustamaan kaatopaikan muuntamista viheralueeksi ja erityisesti golf-kentän osuutta. Luonnonsuojelijat tulevat masinoimaan mittavat valitustehtailut kaatopaikan puolesta ja vihreät puolueena valittavat uudishankkeesta EU:n komissiolle asti.
Nyt olisi tärkeää saada hankkeelle kannatusta yrittämiseen ym. uudistuksiin positiivisesti suhtautuvissa ryhmissä (siis poliittisissa). Muuten käy niin että vasemmisto ja vihreät torppaavat hankkeen jo kaupungin valtuustossa.
27.2.2005 11:04:00 #358996 Ilmoita asiaton viesti
Tuskin Espoon ylläpitämiä ulkoilualueita rakennetaan Mankkaalle. Mikäli golfkenttähanke ei toteudu niin Espoo etsii muita vaihtoehtoja.
Jätteen kierrätys ja lajittelukeskus olisi kaupugille hyvin houkutteleva vaihoehto. Uusia jätteitä Mankkaalle ei voi sijoittaa mutta käsittelylaitoksen voi rakentaa. Jos käsittelylaitosta vielä täydennetään jätteenpolttolaitoksella niin merkittävä osa rakennus- ja yhdyskuntajätteestä voidaan muodostaa lämpö- ja sähköenergiaksi. Lämpöenergia voitaisiin jakaa SuurTapiolan ja SuurLeppävaaran alueille – taloudellista ja järkevää.
Ehkäpä golfkenttä sittenkin olisi alueen asukkaille paras vaihtoehto.
27.2.2005 11:59:00 #358997 Ilmoita asiaton viesti
Sinnehän voisi keskittää kaiken pääkaupunkiseudun jätteiden lajittelun ja polttolaitoksen. Jossainhan ne pitää kuitenkin käsitellä.
Mankkaa sijaitsee kohtalaisen hyvien liikenneyhtyksien päässä, joten kuljetusmatkat eivät muodostuisi kohtuuttomiksi.
Lähiseudun asukkaat voivat hyödyntää polttolaitoksen energiatuotantoa vaikkapa kaukolämponä jne. Heille naapurissa toimiva iso jätelaitos on selkeästi elintasoa ja jopa alueen statusta kohottava tekijä.
Näyttää hankalalta golfkentän suhteen. Vihreät arvot jyräävät vahvasti ja keskitetty jätteenkäsittely on tottakai paljon hyödyllisempi vaihtoehto. Siitä on etua kaikille asukkaille eikä pelkästään muutamille rikkaille golfkentän osakkaille.
Loppuviimeksi onhan näitä golfkenttiä jo nykyisellään riittävästi. Vastaavalla, jätekummun päälle rakennetulla Vuosaarenkenttälläkin on paljon osakkeita myymättä. Pelioikeuksia on vuokrattavana edulliseen hintaan kaikille halukkaille. Miksi rakentaa uusi kenttä, jonka osakkeet olisivat kuitenkin jotain 10.000 – 20.000 euron luokkaa.
28.2.2005 00:59:00 #358998 Ilmoita asiaton viesti
Tarkemmin kun ajattelen, olen Jylanin kanssa samaa mieltä. Aluehan on nyt kaatopaikka. Jätteet on jossain käsiteltävä. Kaavamuutokset ovat vaikeita. Joten kun on valmiina jätteiden käsittelyyn kaavoitettu paikka, ja vieläpä näin hyvien liikenneyhteyksien päässä, niin miksi muuttaa sitä golf-kentäksi?
Vaikka jätteiden käsittelystä tulee enemmän raskasta liikennettä ja meluakin kuin golfista, ymmärrän asukkaiden kaatopaikkaa puoltavan kannan, koska Espoolle on edullisinta käsitellä jätteet nimenomaan keskellä asutusta, lähellä niiden syntypaikkaa. Ehkä alueelta löytyisi tilaa jopa jätepaperia hyödyntävälle pienelle sanomalehtipaperi-tehtaallekin.
28.2.2005 10:45:00 #358999 Ilmoita asiaton viesti
Rahat pois vain golfkenttärakentamisesta. Huippu on saavutettu, eikä olla valmiita maksamaan tyhjästä. Riskiraha kiinni vain hiihtoputkiin, ne on pop. Kyllä 20 milj. eurosta jotai itellä jää, vaikka putkiyhtiö menee konkkaa 5-10 vuoden päästä.
28.2.2005 11:52:00 #359000 Ilmoita asiaton viesti
Tuossa hiihtoputkessakin on ideaa. Sellaisen voisi laittaa kiertämään Mankkaan kaatopaikkaa ts. uutta jätteenkäsittelylaitosta. Se olisi todella hyvä sijoitus kaikille espoolaisille. Käyttäjiä putkelle riittäisi myös naapurikaupungeista.
Hyvässä muistissa on suomalaisten hiihtäjien suoritukset Obersdorf’in MM-kisoissa. Nyt viimeistään tuli kaikille selväksi että menestyminen maailmalla edellyttää ympärivuotista harjoittelua. Tässä mielessä hiihtoputkesta voi tulla suomalaisen talviurheilun pelastaja. Nyt puhutaan kansallisista arvoista, joten hanke ei saa jäädä kiinni rahoituksesta.
Kun alueella tehdään jätteenkäsittelyä siitä väistämättä seuraa tarve läjittää suuria määriä hajoamattomia ainesosia. Näistä muodostuu aikaa myöten korkea jätevuori, joka olisi mahdollista muotoilla hyppyrimäen alastulorinteeksi. Varsinaisen vauhtitornin voi sijoittaa mäen päälle.
Mankkaan kaatopaikka-alueesta voisi aikaa myöten tulla kansainväliset mitat täyttävä talviurheilukeskus. Siinäkin mielessä erilainen että siellä voisi harjoitella ja kilpailla ympäri vuoden.
Näiden hankkeiden toteuttamiseen ei missään vaiheessa tarvitse käyttää kaupungin tai valtion rahoitusta. Veikkaukselta on saatavissa riittävästi varoja urheilupaikkojen rakentamiseen. Varsinkin, kun kyseessä on kansallisesti merkittävä ja suuria harrastajamääriä hyödyttävät hankkeet.
Muutamien rikkaiden golfarien esille ottamaa golf-hanketta ei tarvinne tässä vertailla.
28.2.2005 12:52:00 #359001 Ilmoita asiaton viesti
En tiedä miksi Jylan puhuu ’rikkaista golfareista’, onhan niitäkin, mutta kyllä valtaosa on ihan taviksia. Ja taviksille olisi kivaa saada golfkenttä julkisten liikenneyhteyksien ulottuville Mankkaalle. Jos sinne syntyisi kenttä ja greenfeet pysyisivät kohtuudessa, Mankkaan kentällä olisi kaikki edellytykset edistää golfurheilun leviämistä kansan keskuuteen. Golf on erinomaista ulkoliikuntaa, jota voi harrastaa huhtikuusta marraskuuhun. Ei murtsikahiihdosta kiinnostuneita ole pääkaupunkiseudulla niin runsaasti, että hiihtoputkella olisi enemmän käyttäjiä kuin golfkentällä.
28.2.2005 13:04:00 #359002 Ilmoita asiaton viesti
Heps. Olisikohan Jylan kirjoittanut viestinsä huumorin voimin?
28.2.2005 13:06:00 #359003 Ilmoita asiaton viesti
Enpä tiedä, kun itse olen ihan huumorintajuton 😉 Toivotaan parasta.
28.2.2005 13:54:00 #359004 Ilmoita asiaton viesti
Uskoisin että sille löytyy käyttäjiä pääkaupunkiseudulta. Kun hieman katselee ympärilleen niin siellä näkee monenlaista hiihtäjää.
1.3.2005 17:26:00 #359005 Ilmoita asiaton viesti
Mielenkiintoista keskustelua Mankkaan vanhasta kaatopaikasta….
Golf- ja puistohanketta puolustava asukasliike on julkaisuut nettisivut osoitteessa:
Kaatopaikan länsireunan muutaman hehtaarin niitty tuntuu olevan joillekin, erityisesti koiraihmisille ns. saavutettu etu. Siellähän voi juoksuttaa koiria vapaina kun muut ulkoilijat eivät sinne viitsi mennä viihtyvyys- ja turvallisuussyistä. Muilta osin vanha kaatopaikka onkin sitten pelkkää maanläjitystä ja ryteikköä.
Totta kai golfkenttä vaatii oman ison alueensa, mutta se on suurimmaksi osaksi sitä aluetta, joka ei nykyisinkään sovellu yleiseen virkistykseen. Kentän ympärille jää silti todella iso (20 ha!!!)puistoalue, eli todellisuudessa golfkentän alue ei ole keneltäkään pois. Talvellahan tilanne on muille ulkoilijoille huippuhyvä, kun golfia harrastetaan vain puolet vuodesta. Nytkin siellä olisi golfkentän ylläpitämät ladut ja kävelytiet kaikkien käytettävissä, niinkuin monilla kentillä on tapana.
Eivät golfkenttä ja yleinen virkistyskäyttö oikeasti ole keskenään ristiriidassa, koska alueelle mahtuvat takuulla molemmat eläimistä ja kasveista puhumattakaan?
1.3.2005 19:02:00 #359006 Ilmoita asiaton viesti
Nuo nettisivut osoittavat, että kaatopaikan hyödyntämiseksi on tehty todella hyvää esityötä, jonka tuloksista pääsisivät nauttimaan paitsi golffarit myös lähialueilla asuvat lenkkeilijät, koirankusettajat, maastojuoksijat, kävelijät, hiihtäjät ym., joten toivotaan että homma etenee hyvällä vauhdilla. Noiden suunnitelmien pohjalta alueestahan tulisi hieno ’keskuspuisto’, joka tarjoaa monipuolisia liikuntamahdollisuuksia mm. Tapiolan, Mankkaan, Laajalahden ja Tontunmäen asukkaille.
1.3.2005 20:04:00 #359007 Ilmoita asiaton viesti
Pro mankkaan sivuilla ollaan oikealla jäljillä. Kenttähakkeeseen on saatava yleinen hyväksyntä. Ko. listaan ymppäisin vielä talviharrastusmahdollisuudet, eli jonnekkin golfkentän alueelle voisi tunkea pulkkamäen, hiihtoreitin tai talvisen kävelybaanan. Pitäähän pulkkamäkeen päästä.
Yleisen hyväksynnän saamiseksi olisi myös hyvä julkaista rahoitusmalli ym. asiat. Eliittikentälle on vaikea saada hyväksyntää, mutta nykyistä avoimille kentille voisi jopa saada yhteiskunnan tukea.
2.3.2007 00:51:00 #359008 Ilmoita asiaton viesti
Ihan vaan mielenkiinnosta kysyn, kuinka moni teistä golf-fanaatikoista on edes käynyt alueella, tutustunut siihen ja käynyt katsomassa kuinka paljon siellä päivittäin liikkuu ihmisiä?
Kuinka moni teistä on ulkoillut siellä pakkasessa, kaatosateessa kuten me koiranomistajat. Paikka on aivan loistava jopa sellaisenaan.
Ai niin, ettehän te voi liikkua kuin hienolla nurmella ja sielläkin golf-autolla…
Monikohan oikeasti tietää, että Espoon verorahoja siihen menisi 15 miljoonaa jos golf-kenttä tulisi. Näille olisi kyllä käyttöä sairaanhoidossa yms.
Moniko tajuaa että alue sulkeutuisi tavallisilta kuolevaisilta? Kukaan ei siellä sen jälkeen saisi liikkua.
Onko moni tajunnut, että auliisti tarjottu virkistysalue rajoittuisi kohtaan jossa on jäteoja sekä voimalinja? Ei järin turvallinen ulkoilualue.
Miksi muutaman hassun luonnostavieraantunen golf-pellen toiveet pitäisi toteuttaa? Meitä ratsastajiakin on huomattavasti enemmän… Vaadin siis paikalle HEVOSURHEILUKESKUSTA. Ja rahoitus tulee luonnollisesti kaupungilta.
2.3.2007 00:55:00 #359009 Ilmoita asiaton viesti
Juu osoitetaan vaan todellista urheiluhenkeä kun kerätään nimiä ENTISILTÄ Tapiolalaisilta jotka nykyään asuvat Pihtiputaalla tai Nuorgamissa. Mitä hittoa se heille kuuluu kannattaa asiaa.
Taidan kirjoittaa jenkkien kennelliittoon, johan alkaa nimiä löytymään vastustajillekin…
2.3.2007 01:23:00 #359010 Ilmoita asiaton viesti
aivotonta kirjoitti: (1.3.2007 22:51:42)
Monikohan oikeasti tietää, että Espoon verorahoja siihen menisi 15 miljoonaa jos golf-kenttä tulisi. Näille olisi kyllä käyttöä sairaanhoidossa yms.
Hyvä aivoton, mielelläni kuulisin tarkempia faktoja siitä, miten Espoo on muka käyttämässä verorahoja ko. hankkeeseen.
Ja paikka on kyllä tuttu. Koiran kasoihin on tullut astuttua liian monta kertaa ja keväisin lumien sulattua kävelyteiden varsilta nousee ihan ehta koiran kakkaroiden etova lemu.
Niin … ja ne hevosethan tästä vielä enää puuttuivatkin 😮 IHAHAAAA!!!!
2.3.2007 01:30:00 #359011 Ilmoita asiaton viesti
Tervetuloa aivotonta! Kun nyt noin mukavalla ja rakentavalla asenteella olet liikkeellä tällä forumilla niin pitäisikö sinun vain siirtyä suoraan sinne jenkkien kennel-liiton sivuille tai sitten vain ihan lähteä ulos kävelemään naru kädessä ja katselemaan sen päässä olevaa koiran peräaukkoa.
2.3.2007 11:11:00 #359012 Ilmoita asiaton viesti
aivotonta kirjoitti: (1.3.2007 22:51:42)
Moniko tajuaa että alue sulkeutuisi tavallisilta kuolevaisilta? Kukaan ei siellä sen jälkeen saisi liikkua.
Miksi muutaman hassun luonnostavieraantunen golf-pellen toiveet pitäisi toteuttaa? Meitä ratsastajiakin on huomattavasti enemmän… Vaadin siis paikalle HEVOSURHEILUKESKUSTA. Ja rahoitus tulee luonnollisesti kaupungilta.
’Aivotonta’ kirjoittaa ihan aivotonta tekstiä, joka on täyttä puppua. Kirjoitin tästä aiheesta tässä samassa ketjussa vuosi sitten mm. näin:
Nuo nettisivut osoittavat, että kaatopaikan hyödyntämiseksi on tehty todella hyvää esityötä, jonka tuloksista pääsisivät nauttimaan paitsi golffarit myös lähialueilla asuvat lenkkeilijät, koirankusettajat, maastojuoksijat, kävelijät, hiihtäjät ym., joten toivotaan että homma etenee hyvällä vauhdilla. Noiden suunnitelmien pohjalta alueestahan tulisi hieno ’keskuspuisto’, joka tarjoaa monipuolisia liikuntamahdollisuuksia mm. Tapiolan, Mankkaan, Laajalahden ja Tontunmäen asukkaille.
Alueen käyttösuunnitelmien osalta tilanne ei kai vuodessa ole mitenkään olennaisesti muuttunut, joten eiköhän tuo edellä sanottu päde edelleenkin.
2.3.2007 12:14:00 #359013 Ilmoita asiaton viesti
Tästä tulee väistämättä mieleen reaalimaailmassa tapahtunut sattumus:
Olin HIFK:n matsin jälkeen juhlistamassa voittoa Helsingin jäähallin vieressä sijaitsevassa tsekkibaarissa. Se on yleensä täynnä meitä punapaitoja matsin jälkeen.
No eikö sinne sitten paukannut yksi ’lievästi’ humaltunut matsissa tappion kärsinyt narripaitakin. Poke kysäisi vielä ovella varmuuden vuoksi että ymmärsikö kaveri minne hän on tulossa ja ohjeisti hienotunteiseen käytökseen muita paikallaolijoita kohtaan.
Pelle marssi tiskille, tuoppi kouraan ja eikun sosiaalisena ihmisenä osallistumaan yleiseen keskusteluun. Muutaman provokatiivisen kommentin jälkeen kaveri keräsi silmälasinsa lattialta kahtena kappaleena ja siitä sitten pokelle itkemään.
Poke väänsi kaverille rautalangasta yksinkertaisen syy-seurausyhtälön, jos soittaa nokkaansa väärässä seurassa, tulee nokkaan. Sitten hän ohjasi narripaidan ulos ja kehoitti löytämään keskusteluseuran jatkossa jostain muusta osoitteesta.
Kyseisen tapauksen kaverille pitää nostaa siinä mielessä hattua että teki tämän reaalimaailmassa ja vastasi fyysisesti valintansa seuraksista. (No selkeästi itsetuhoinen ja tyhmä kuin saapas, mutta kuitenkin).
Tällaisen aivottoman jutut sen sijaan on vaan yksinkertaisesti väärässä paikassa tällä forumilla. Huvinsa kullakin.
Mutta hei, koiraihmisiä olen minäkin ja otan osaa tuskaasi. Omaan koiraharrastukseeni ei onneksi ulkoilualueiden väheneminen vaikuta kovin dramaattisesti, kävelytän nimittäin mäyräkoiriani enempi sisätiloissa.
2.3.2007 12:39:00 #359014 Ilmoita asiaton viesti
Ihan yhtä mukava ja rakentava on minun asenteeni kuin teidän ’kaikki meille golffareille nyt ja heti’- asenteenne. Samoin kuin se, että sinä suuressa viisaudessasi kehotat minun katsomaan koirani peräaukkoa. Kiitos vaan, ei tarvitse sitä tuijottaa. Peräaukon näkemiseksi riittää kun sinä kävelet minua vastaan. Luontovastainen ja rajoittunut näkemyksesi nimittäin paistaa naamastasi..
2.3.2007 12:40:00 #359015 Ilmoita asiaton viesti
Väkivaltaista porukkaa noi punapaidat.
Esillä 25 viestiä, 51 - 75 (kaikkiaan 280)
← 1 2 3 4 … 10 11 12 →
Sinun täytyy olla kirjautunut vastataksesi tähän aiheeseen.
Etusivu › Foorumit › Yleistä › Mankkaan kaatopaikka
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.